CELEX: 52010XX0331(01)
Language: lt
Date: 1269993600000
Title: 2009 m. spalio 9 d. Sprendimas Nr. 788, kuriuo pradedama leidimo žvalgyti ir išgauti naftą ir dujas (žemės gelmių išteklius pagal Žemės gelmių išteklių įstatymo 2 straipsnio 1 dalies 3 punktą) sektoriuje 1-14 Silistar , esančiame Bulgarijos šelfe ir jos išskirtinėje Juodosios jūros ekonominėje zonoje, išdavimo procedūra ir skelbiama, kad leidimas bus išduotas konkurso tvarka

31.3.2010   
            
            
               LT
            
            
               Europos Sąjungos oficialusis leidinys
            
            
               C 85/31
            
         SPRENDIMAS Nr. 788
   2009 m. spalio 9 d.
   kuriuo pradedama leidimo žvalgyti ir išgauti naftą ir dujas (žemės gelmių išteklius pagal Žemės gelmių išteklių įstatymo 2 straipsnio 1 dalies 3 punktą) sektoriuje 1-14 „Silistar“, esančiame Bulgarijos šelfe ir jos išskirtinėje Juodosios jūros ekonominėje zonoje, išdavimo procedūra ir skelbiama, kad leidimas bus išduotas konkurso tvarka
   2010/C 85/12
   BULGARIJOS RESPUBLIKOS
   MINISTRŲ TARYBA
   Remdamasi Žemės gelmių išteklių įstatymo 5 straipsnio 2 dalimi, 42 straipsnio 1 dalies 1 punktu ir 44 straipsnio 3 dalimi, taip pat Energetikos įstatymo papildomų taisyklių 4 straipsnio 2 dalies 16 punktu ir 1 skyriaus 24a skirsniu.
   MINISTRŲ TARYBA NUSPRENDĖ:
   
               1.
            
            
               Pradedama leidimo žvalgyti ir išgauti žalią naftą ir gamtines dujas sektoriuje 1-14 „Silistar“ (paviršiaus plotas 6 935,57 km2, koordinatės 1–11 nurodytos priede) išdavimo procedūra.
            
         
               2.
            
            
               1 punkte nurodytas leidimas išduodamas konkurso tvarka.
            
         
               3.
            
            
               Žvalgybos ir gavybos leidimas išduodamas penkeriems metams nuo žvalgybos ir gavybos sutarties įsigaliojimo dienos ir gali būti pratęsiamas pagal Žemės gelmių išteklių įstatymo 31 straipsnio 3 dalį.
            
         
               4.
            
            
               Konkursas, kuriuo bus nustatyta, kam išduoti 1 punkte nurodytą leidimą, įvyks Ekonomikos, energetikos ir turizmo ministerijoje (ul. Triaditsa 8, Sofija, BULGARIA) 150-ą dieną nuo šio sprendimo paskelbimo Europos Sąjungos oficialiajame leidinyje.
            
         
               5.
            
            
               Konkurso dokumentų rinkinį galima įsigyti iki 120-os dienos nuo šio sprendimo paskelbimo Europos Sąjungos oficialiajame leidinyje 17.00 val.
            
         
               6.
            
            
               Paraiškos dalyvauti konkurse teikiamos iki 130-os dienos nuo šio sprendimo paskelbimo Europos Sąjungos oficialiajame leidinyje 17.00 val.
            
         
               7.
            
            
               Pasiūlymai pagal konkurso dokumentų rinkinį teikiami iki 144-os dienos nuo šio sprendimo paskelbimo Europos Sąjungos oficialiajame leidinyje 17.00 val.
            
         
               8.
            
            
               Paraiškų teikėjai konkurse tiesiogiai nedalyvauja.
            
         
               9.
            
            
               Konkurso dokumentų rinkinio kaina – 500 BGN. Konkurso dokumentų rinkinį galima įsigyti iki 5 punkte nurodytos dienos Ekonomikos, energetikos ir turizmo ministerijoje, 802 kabinete (ul. Triaditsa 8, Sofija, BULGARIA).
            
         
               10.
            
            
               Paraiškų teikėjai, norintys dalyvauti viešajame konkurse, turi atitikti Žemės gelmių išteklių įstatymo 23 straipsnio 1 dalies reikalavimus.
            
         
               11.
            
            
               Pasiūlymai vertinami pagal siūlomas darbo programas, aplinkos apsaugai ir mokymui skiriamus išteklius, papildomą naudą, taip pat atsižvelgiant į konkurso dalyvių valdymo sugebėjimus ir finansines galimybes, kaip numatyta konkurso dokumentų rinkinyje.
            
         
               12.
            
            
               Dalyvavimo konkurse užstatas – 10 000 BGN – iki 6 punkte nurodytos dienos turi būti pervestas į konkurso dokumentų rinkinyje nurodytą Ekonomikos, energetikos ir turizmo ministerijos sąskaitą.
            
         
               13.
            
            
               Paraiškų teikėjams, kurių paraiškos dalyvauti viešajame konkurse atmetamos, užstatai grąžinami per 14 dienų nuo pranešimo apie paraiškos atmetimą datos.
            
         
               14.
            
            
               Konkurso nugalėtojui užstatas negrąžinamas, o kitų pasiūlymus pateikusių dalyvių užstatai grąžinami per 14 dienų nuo Ministrų tarybos sprendimo suteikti leidimą žvalgyti ir išgauti naftą ir gamtines dujas paskelbimo oficialiajame valstybės leidinyje.
            
         
               15.
            
            
               Paraiškos dalyvauti konkurse ir pagal konkurso sąlygas parengti pasiūlymai teikiami bulgarų kalba pagal Žemės gelmių išteklių įstatymo 46 straipsnio reikalavimus Ekonomikos, energetikos ir turizmo ministerijai (ul. Triaditsa 8, Sofija, BULGARIA).
            
         
               16.
            
            
               Pasiūlymai turi atitikti konkurso dokumentų rinkinyje nurodytus reikalavimus ir sąlygas.
            
         
               17.
            
            
               Konkursas įvyksta, net jei jame leidžiama dalyvauti tik vienam paraiškos teikėjui.
            
         
               18.
            
            
               Ekonomikos, energetikos ir turizmo ministras įgaliojamas:
               
                           18.1.
                        
                        
                           išsiųsti šį sprendimą paskelbti Europos Sąjungos oficialiajame leidinyje, oficialiajame valstybės leidinyje ir Ministrų Tarybos interneto svetainėje;
                        
                     
                           18.2.
                        
                        
                           organizuoti konkursą.
                        
                     
         
               19.
            
            
               Skundai dėl šio sprendimo gali būti pateikti Aukščiausiajam administraciniam teismui per 14 dienų nuo sprendimo paskelbimo Europos Sąjungos oficialiajame leidinyje.
            
         
      
         
            Ministras Pirmininkas
         
         Boyko BORISOV
      
      
         
            Ministrų Tarybos Vyriausiasis sekretorius
         
         Rosen ZHELYAZKOV
      
   
   
      PRIEDAS
      
         KOORDINAČIŲ SĄRAŠAS
      
      Sektoriaus 1-14 „Silistar“ geografinės koordinatės (1950 m. koordinačių sistema):
      
                  1.
               
               
                  42° 48′ 43,999″ šiaurės platumos
               
               
                  28° 26′ 04,968″ rytų ilgumos
               
            
                  2.
               
               
                  42° 48′ 46,926″ šiaurės platumos
               
               
                  29° 07′ 28,811″ rytų ilgumos
               
            
                  3.
               
               
                  42° 11′ 23,914″ šiaurės platumos
               
               
                  29° 07′ 37,250″ rytų ilgumos
               
            
                  4.
               
               
                  41° 59′ 53,365″ šiaurės platumos
               
               
                  28° 19′ 31,334″ rytų ilgumos
               
            
                  5.
               
               
                  41° 58′ 54,165″ šiaurės platumos
               
               
                  28° 19′ 31,135″ rytų ilgumos
               
            
                  6.
               
               
                  41° 58′ 54,402″ šiaurės platumos
               
               
                  28° 06′ 56,901″ rytų ilgumos
               
            
                  7.
               
               
                  42° 25′ 29,736″ šiaurės platumos
               
               
                  28° 07′ 25,049″ rytų ilgumos
               
            
                  8.
               
               
                  42° 25′ 35,804″ šiaurės platumos
               
               
                  27° 56′ 08,903″ rytų ilgumos
               
            
                  9.
               
               
                  42° 41′ 47,106″ šiaurės platumos
               
               
                  27° 55′ 59,807″ rytų ilgumos
               
            
                  10.
               
               
                  42° 41′ 28,586″ šiaurės platumos
               
               
                  28° 25′ 54,941″ rytų ilgumos
               
            
                  11.
               
               
                  42° 48′ 43,999″ šiaurės platumos
               
               
                  28° 26′ 04,968″ rytų ilgumos